***ÚTMUTATÓ***

***JELENTKEZÉSI LAP KITÖLTÉSÉHEZ***

***Bölcsődeválasztás:***

Első helyre a leginkább óhajtott bölcsőde neve kerüljön, de mindhárom Önök által választott intézményt sorolják fel, hiszen férőhely függvényében **CSAK** ezekből fogunk felajánlani lehetőséget. Javasoljuk, hogy mindenképpen jelöljenek meg legalább egy nagyobb férőhely számmal rendelkező bölcsődét is!

***Adatok kitöltése:***

Kérjük Önöket, hogy törekedjenek a pontosságra, olvashatóságra és hitelességre, amelynek alapjául a rendelkezésükre álló személyes irataik szolgálnak.

***A kérelem rövid indoklása:***

Számunkra minden adat fontos kérelmük elbírálásánál. Éppen ezért haladjanak pontról-pontra és jelöljék karikázással a megfelelő válaszokat!

A felvételi kérelemhez az alábbi dokumentumokat kérjük csatolni:

* Sajátos Nevelési Igény, korai fejlesztésre javaslat (Pedagógiai Szakszolgálat Tagintézménye által kiadott szakértői vélemény),
* ételallergia esetén gasztroenterológusi igazolás

***A kérelmező adatai:***

A telefonszám és e-mail cím pontossága fontos számunkra, mivel ezek egyikén fogjuk felvenni a kapcsolatot, illetve kérdés esetén keressük meg Önöket.

***Egyéb információ a kérelem elbírálásához:***

Olyan információ, amit fontosnak tartanak, és kimaradt a dokumentumból.

A jelentkezési lap végén kérjük, hogy szerepeljen mindkét szülő aláírása!

***Egyéb más információ:***

Beiratkozás első napján az alábbi eredeti dokumentumokat kell bemutatni:

- Munkáltatói igazolás az édesanyától és az édesapától is

- gyermek személyes iratai + másolata (személyi igazolvány, lakcímkártya, TAJ kártya)

- a védőnő által kiállított összes státuszvizsgálat + másolat

- oltási könyv + másolata

- kedvezményre jogosító iratok + másolata (3 vagy több gyermek esetén születési anyakönyvi kivonatok másolata, Rendszeres Gyermekvédelmi kedvezmény, hátrányos helyzet, emelt családi pótlék, Magyar Államkincstár által kiállított határozat másolata. Sajátos Nevelési Igény, korai fejlesztés fennállása esetén a szakértői vélemény másolata)

- ételallergia esetén gasztroenterológusi igazolás